**LIITE**

**Sisällysluettelo**

[1 Yhteenveto 2](#_Toc509386150)

[2 KuntaTietoPalvelu on avattu käyttäjille 3](#_Toc509386151)

[3 Kuntien ajantasaisten rakennetun ympäristön tietojen julkaiseminen KuntaTietoPalvelussa tehostaa yhteiskunnan toimintaa - kiinteistöverotus ja EU:n Inspire-direktiivi. 3](#_Toc509386152)

[4 KuntaTietoPalvelu ja EU:n tietosuoja-asetuksen (GDPR) kunnille asettamat vaatimukset 3](#_Toc509386153)

[5 Kuntien liittyminen KuntaTietoPalveluun 4](#_Toc509386154)

[6 Muut kuin kiinteistörekisteriä pitävät kunnat voivat hakea kannustinpalkkiota KuntaTietoPalveluun liittymisen yhteydessä 4](#_Toc509386155)

[7 Kunta voi järjestää osallistumisen KuntaTietoPalveluun myös yhteistyössä naapurikuntien kanssa ja käyttäen konsulttipalveluita 5](#_Toc509386156)

[8 Kunnan osoitejärjestelmän kattavuuden ja laadun varmistaminen 5](#_Toc509386157)

[9 Rakennusvalvontaprosessin kehittäminen kiinteistöveropohjan ajantasaisuuden ja kattavuuden varmistamiseksi 5](#_Toc509386158)

[10 Asema- ja yleiskaavojen julkaiseminen koneluettavana tietona (KuntaGML) KuntaTietoPalvelussa 6](#_Toc509386159)

1. **Yhteenveto**

Kunnat ovat keskeinen rakennetun ympäristön tiedon tuottaja ja haltija. Yhteiskunnan toiminnan tehostamisen näkökulmasta on tärkeä tavoite, että kuntien keskeiset rakennetun ympäristön tietovarannot julkaistaan ajantasaisena suoraan kuntien prosesseista vuoteen 2020 mennessä.

KuntaTietoPalvelu tehostaa ajantasaisten rakennetun ympäristön tietojen välittämistä kunnista suoraan tiedon tarvitsijoille kuten yksityishenkilöille, yrityksille, kiinteistöverotukseen sekä EU:n Inspire-direktiivin kunnille asettamien velvoitteiden täyttämistä varten. Yksityishenkilö saa KuntaTietoPalvelusta maksutta käyttöönsä mm. jatkuvasti ajantasaiset rakennusten osoitetiedot ja maankäytön päätöstiedot. KuntaTietoPalvelu ja sen tarjoamat tietojen hyödyntämismahdollisuudet tukevat paikallista elinvoimaa kunnissa.

KuntaTietoPalvelun käyttöönotto on meneillään. Kunnat voivat maksutta liittyä KuntaTietoPalveluun. Palvelu rahoitetaan käynnistysvaiheen jälkeen käyttäjiltä koottavilla palvelumaksuilla, joilla katetaan kuntien ja yhteisen palvelun osalta tietojen irrottamiskustannuksia. Pääosa Palvelussa koottavista palvelumaksuista tilitetään kuntiin niiden kustannusten kattamiseksi. Kunnat yhdessä päättävät Palvelussa perittävien palvelumaksujen suuruudesta.

Digitaalinen yhteiskunta ja kestävä kuntatalous edellyttävät, että kunnat hoitavat tieto-omaisuuttaan huolellisesti. Kuntaliitto on yhdessä Kuntasäätiön kanssa perustanut kunnille yhteisen tietopalvelun, joka auttaa kuntia yhdessä julkaisemaan kuntien toiminnassa syntyvät rakennetun ympäristön tiedot ajantasaisena koneluettavassa muodossa yhteiskunnan käyttöön. Kuntien yhteinen KuntaTietoPalvelu on avattu käyttäjille verkkokauppana ([www.kuntatietopalvelu.fi](file:///C:\Users\Holopma\AppData\Roaming\Microsoft\Word\www.kuntatietopalvelu.fi)).

KuntaTietoPalvelun täyttää EU:n tietosuoja-asetuksen (GDPR) kunnille asettamat vaatimukset laajasta, mutta hallitusta henkilötietojen luovuttamisesta rakennetun ympäristön tietoja julkaistaessa ja luovutettaessa.

Suomen Kuntasäätiö tukee kuntia KuntaTietoPalvelun perustamisessa ja käyttöönotossa. Kiinteistörekisteriä pitävät kunnat ja Kuntaliitto yhdessä ohjaavat palvelun toteuttamista, kehittämistä ja käyttöä.

Muut kuin kiinteistörekisteriä pitävät kunnat voivat hakea kannustinpalkkion, joka maksetaan, kun kunta on ottanut käyttöön kunnan osoiterekisterin osana rakennusvalvonnan tietojärjestelmäkokonaisuutta sekä avannut rakennusvalvonnan ja osoitetietojen rajapinnat KuntaTietoPalveluun. Tuki haetaan kunnan liittyessä Palveluun.

1. **KuntaTietoPalvelu on avattu käyttäjille**

KuntaTietoPalvelu on avattu käyttäjille sähköisenä verkkokauppana ([www.kuntatietopalvelu.fi](http://www.kuntatietopalvelu.fi)). Palvelu välittää ajantasaista koneluettavaa rakennetun ympäristön tietoa (kuntien yhteinen KuntaGML tietomalli) suoraan kuntien toimintaprosesseista yhteiskunnan käyttöön. KuntaTietoPalvelu 2020-hanke aktivoi kuntia julkaisemaan tietojaan kuntien yhteisen palvelun kautta. Palveluun tavoitteena on saavuttaa koko kuntasektorin kattavuus keskeisten rakennetun ympäristön tietojen osalta vuoteen 2020 mennessä.

1. **Kuntien ajantasaisten rakennetun ympäristön tietojen julkaiseminen KuntaTietoPalvelussa tehostaa yhteiskunnan toimintaa - kiinteistöverotus ja EU:n Inspire-direktiivi.**

KuntaTietoPalvelu tehostaa ajantasaisten rakennetun ympäristön tietojen välittämistä kunnasta mm. kiinteistöverotukseen sekä EU:n inspire-direktiivin kunnille asettamien velvoitteiden täyttämiseksi. Kiinteistöverotusprosessin tehostamiseksi tarvitaan rakennustietojen lisäksi asemakaavojen ja yleiskaavojen keskeiset tiedot koneluettavana (KuntaGML-tietomalli). Tavoitteena on julkaista kiinteistöverotuksessa tarvittavat tiedot KuntaTietoPalvelun kautta verottajan käyttöön.

1. **KuntaTietoPalvelu ja EU:n tietosuoja-asetuksen (GDPR) kunnille asettamat vaatimukset**

Vuoden alusta voimaan tullut ja 25.5.2018 lukien sovellettava EU:n tietosuoja-asetus pyrkii varmistamaan yhdenmukaisen ja korkeatasoisen luonnollisten henkilöiden suojelun ja poistamaan henkilötietojen liikkuvuuden esteet unionissa. Tämä edellyttää, että myös kunnat luovuttavat omistamiaan ja hallinnassaan olevia tietoja hallitusti. KuntaTietoPalvelu toteuttaa EU:n tietosuoja-asetuksen kunnille asettamat vaatimukset hallitusta tiedonluovutuksesta. Kunta voi toteuttaa tai hankkia käyttöönsä myös muun rakennetun ympäristön tietojen luovutuksen hallintamekanismin, joka täyttää EU:n tietosuoja-asetuksen hallitulle henkilötiedon luovuttamiselle asetetut vaatimukset.EU:n tietosuoja-asetusta täydentävä kansallinen lainsäädäntö on valmistelussa.

Henkilötieto käsite on laaja, tapauskohtaisesti syntyvä sekä tulkinnanvarainen. EU:n tietosuoja-asetuksessa henkilötiedolla tarkoitetaan kaikkia tunnistettuun tai tunnistettavissa olevaan luonnolliseen henkilöön liittyviä tietoja. Tunnistettavissa olevana pidetään luonnol-lista henkilöä, joka voidaan suoraan tai epäsuorasti tunnistaa erityisesti tunnistetietojen, kuten nimen, henkilötunnuksen, sijaintitiedon, verkkotunnistetietojen taikka yhden tai useamman hänelle tavanomaisen fyysisen, fysiologisen, geneettisen, psyykkisen, taloudelli-sen, kulttuurillisen tai sosiaalisen tekijän perusteella.

Asetuksen tueksi säädetään kansallinen tietosuojalaki, jossa osaa asetuksen säännöistä täsmennetään. Henkilötietojen luovuttamiseen ja käsittelyyn sovellettavan kansallisen erityislainsäädännön tarkistamistyö on käynnissä.

EU:n tietosuoja-asetuksen periaatteiden mukaan henkilötietoa tulee luovuttaa hallitusti: tietoa luovutetaan pyynnöstä. Luovuttajan tulee pitää kirjaa mille taholle ja mihin käyttötarkoitukseen tieto luovutetaan. Henkilötietojen käyttöä tulee seurata.

Henkilötiedon käsittely edellyttää, että tiedon käyttäjällä on siihen asetuksen mukaisesti oikeus. Henkilötiedon käsittelyllä tarkoitetaan toimintoa tai toimintoja, joita kohdistetaan henkilötietoihin tai henkilötietojen kokoelmiin joko automaattista tietojenkäsittelyä käyttäen tai manuaalisesti, esimerkiksi tietojen kerääminen, tallentaminen, järjestäminen, jäsentäminen, säilyttäminen, muokkaaminen tai muuttaminen, haku, kysely, käyttö, tietojen luovuttaminen siirtämällä, levittämällä tai asettamalla ne muutoin saataville, tietojen yh-teensovittaminen tai yhdistäminen, rajoittaminen, poistaminen tai tuhoaminen.

1. **Kuntien liittyminen KuntaTietoPalveluun**

Kuntien yhteinen KuntaTietoPalvelu löytyy osoitteesta [www.kuntatietopalvelu.fi](file:///\\KL-file5.ad.kuntaliitto.fi\home\holopma\A%20tiedostot\a%20hankkeet\hallinnon%20kehittäminen\www.kuntatietopalvelu.fi). Kiinteistörekisteriä pitävät kunnat ja Kuntaliitto yhdessä ohjaavat palvelun toteuttamista, kehittämistä ja käyttöä. Kuntaliitto vastaa muiden kuntien edunvalvonnasta Palveluun liittyen.

Kunnat voivat liittyä palveluun lähettämällä liittymistiedot lomakkeella Kuntaliittoon ([Tuki@Kuntatietopalvelu.fi](mailto:Tuki@Kuntatietopalvelu.fi)) . Lomake löytyy Kuntaliiton sivuilta <https://www.kuntaliitto.fi/asiantuntijapalvelut/yhdyskunnat-ja-ymparisto/yhdyskunnat-ja-maankaytto/kuntatietopalvelu>.

Palveluun liittyminen on kunnalle maksutonta. Palveluun liittymiseksi kunnan tulee olla yhteydessä teknisen sektorin tietojärjestelmätoimittajiinsa. Järjestelmätoimittajat voivat tässä yhteydessä periä liittämistyön kustannukset.

Kunnista Palveluun avattavissa tiedoissa on luonnollisesti puutteita ja virheitä. Sen ei tule kuitenkaan estää tai viivästyttää tietojen avaamista kunnista yhteiskunnan käyttöön. Palvelun käyttöehdoissa kunta ja Kuntaliitto palvelun järjestäjinä on vapautettu tietojen laatuun ja kattavuuteen liittyvistä mahdollisista vastuista. Tiedon laatu tulee paranemaan tietojen käytön myötä, kun saadaan käyttäjäpalautetta korjaustarpeista.

Julkaistavien tietojen laadun varmistamiseksi ja parantamiseksi kuntien tulisi aktiivisesti kehittää ja tehostaa teknisen sektorin toiminta- ja palveluprosessejaan sekä ottaa käyttöön kattavat sähköiset asiointipalvelut. Kuntien tulisi varmistaa tietovarantojensa kattavuus ja jatkuva ajantasaisuus koneluettavana tietona (KuntaGML tietomalli) kuntien toimintaprosesseissa. Keskeisimmät kuntien vastuulla olevat tietovarannot ovat rakennusten ja muiden kohteiden osoitteet, rakennustiedot sekä asema- ja yleiskaavatiedot. Kunnan sähköisten asiointiprosessien tiedot ovat tärkeä KuntaTietoPalvelun kautta julkaistava tietovaranto. Maankäytön lupa- ja päätöstiedot kuten rakennusluvat, ilmoitukset, hakemukset sekä suunnittelutarveratkaisut ja poikkeamispäätökset julkaistuna KuntaTietoPalveluun, mahdollistavat ajantasaisen seurannan maankäytön tilanteesta maassa.

1. **Muut kuin kiinteistörekisteriä pitävät kunnat voivat hakea kannustinpalkkiota KuntaTietoPalveluun liittymisen yhteydessä**

Kuntasäätiö tukee Kuntaliittoa ja kuntia KuntaTietoPalvelun perustamisessa ja järjestämisessä.

Muut kuin kiinteistörekisteriä pitävät kunnat voivat hakea Kuntasäätiön myöntämän kannustinpalkkion, joka maksetaan, kun kunta on ottanut käyttöön kunnan osoiterekisterin osana rakennusvalvonnan järjestelmäkokonaisuutta ja avannut rakennusvalvonnan ja osoitetietojen KuntaGML-rajapinnat KuntaTietoPalveluun. Tuki haetaan samalla, kun kunta liittyy KuntaTietoPalveluun. Tukea voidaan myöntää yhteensä 2.200 € kuntaa kohti. Tuki myönnetään myös takautuvasti Palveluun jo liittyneille kunnille. Tukea on mahdollista hakea vuoden 2018 ajan. Liittymislomake löytyy Kuntaliiton sivuilta <https://www.kuntaliitto.fi/asiantuntijapalvelut/yhdyskunnat-ja-ymparisto/yhdyskunnat-ja-maankaytto/kuntatietopalvelu>.

1. **Kunta voi järjestää osallistumisen KuntaTietoPalveluun myös yhteistyössä naapurikuntien kanssa ja käyttäen konsulttipalveluita**

Uutta hankintalakia (1397/2016, 16§,1momentti) ei sovelleta hankintayksiköiden väliseen hankintaan, jolla hankintayksiköt toteuttavat yhteistyössä ja yhteisten tavoitteiden saavuttamiseksi niiden vastuulla olevat yleisen edun mukaiset julkiset palvelut.

Lain perusteluissa todetaan, että kuntien yhteistyön organisointi kuntalain mukaiseksi toiminnaksi ei ole välttämätöntä, kunhan yhteistoimintaa tehdään toteuttamaan ”yhteisten tavoitteiden saavuttamiseksi niiden vastuulla olevat yleisen edun mukaiset julkiset palvelut”.

Yhteistyöhön osallistuvien viranomaisten suorittamien palvelujen ei tarvitse välttämättä olla samanlaisia, vaan ne voivat olla myös toisiaan täydentäviä. Voidaan siis sopia, että yhteistyön yksi osapuoli huolehtii päävastuullisena palvelun hoitamisesta. Kunta voi julkaista tietonsa KuntaTietoPalveluun yhteistyössä naapurikuntien kanssa.

Kunnat hankkivat mm. kaavoitusta, kaavan pohjakarttojen sekä kaupunkimallien tietovarantoja konsulteilta. Kaavojen ja kaavan pohjakarttojen osalta kunnan tietojen julkaiseminen KuntaTietoPalvelussa voidaan toimivasti hankkia myös konsulttipalveluna yrityksiltä. Rakennus- ja osoitetietojen ylläpitoon voidaan hankkia konsulttipalveluita. Tärkeintä, että tietovarannot ovat mahdollisimman hyvin ajantasalla.

1. **Kunnan osoitejärjestelmän kattavuuden ja laadun varmistaminen**

Osoitetiedot syntyvät ja pidetään yllä kuntien kaavoituksen, rakennusvalvonnan sekä osoitejärjestelmän ylläpidon prosesseissa osana viranomaistoimintaa. Palvelun sivuilta on ladattavissa osoitetietojärjestelmää koskeva Kuntaliiton suositus ja ohjeistus.

Kunnan tulisi varmistaa, että osoitejärjestelmä on kattava ja ajantasainen myös haja-asutusalueiden osalta.

Katunimistön päällekkäisyydet tulisi poistaa. Kaavoista aiheutuvat katujen epäjatkuvuudet tulisi ratkaista osoitejärjestelmän laadun varmistamiseksi.

1. **Rakennusvalvontaprosessin kehittäminen kiinteistöveropohjan ajantasaisuuden ja kattavuuden varmistamiseksi**

Kunnat ovat ryhtyneet kiinteistöveropohjan kattavuuden ja laadun parantamiseen omana työnä ja tarpeen mukaan konsulttipalveluita käyttäen. Tulokset ovat olleet merkittäviä kiinteistöverotuotolla mitattuna.

Ettei uutta vajetta kiinteistöveropohjassa pääse syntymään, kuntien on perusteltua tehostaa ja yhtenäistää rakennusvalvontaprosessiaan riippumatta siitä, tapahtuuko rakentaminen rakennuslupaan tai ilmoitusmenettelyyn perustuen.

Myös ilmoitusmenettelyllä rakennettaessa, kunnan tulisi saada tieto rakennuksen valmistumisesta sekä vähintään kiinteistöverotuksessa varten tarvittavat tiedot. Tietojen ilmoittaminen kuntaan voitaisiin järjestää kunnan käyttämässä sähköisessä asiointipalvelussa. Rakennetut kohteet tulisi käydä tarpeen mukaan mittaamassa ja kohteen tiedot viedään kunnan rakennusvalvontajärjestelmään ja rekisteriin.

1. **Asema- ja yleiskaavojen julkaiseminen koneluettavana tietona (KuntaGML) KuntaTietoPalvelussa**

Asema- ja yleiskaavat tulisi laatia ja julkaista koneluettavassa muodossa ns. KuntaGML- tietomallin määrittelyä noudattaen. Koneluettavaa tietoa voidaan käyttää osana sähköisiä tietopalveluja, joita tuotetaan kuntien kaavatietoja hyödyntäen. KuntaGML-tietomallin kuvaus löytyy osoitteesta <https://api.kuntatietopalvelu.fi/gml/>.

KuntaGML-tietomallin julkaisuohjeet löytyvät osoitteesta:

<https://www.kuntaliitto.fi/asiantuntijapalvelut/yhdyskunnat-ja-ymparisto/yhdyskunnat-ja-maankaytto/kuntatietopalvelu/ohjeet>

*Voimassa olevien asemakaavojen julkaiseminen koneluettavassa muodossa*

Voimassa olevat asemakaavat tulisi tulkita koneluettavaan muotoon (KuntaGML tietomalli) vähintään asemakaava-alueiden sekä kaavayksiköiden osalta sekä julkaista KuntaTietoPalvelussa. Kunta voi tehdä työn itse omassa kaavoituksen tietojärjestelmäympäristössään tai tilata työn konsultilta.

*Voimassa olevien yleiskaavojen julkaiseminen koneluettavassa muodossa*

Yleiskaavoja koskeva KuntaGML-tietomalli on julkaistu osoitteessa <https://api.kuntatietopalvelu.fi/gml/>. Kuntien järjestelmätoimittajat toteuttavat parhaillaan tarvittavaa toiminnallisuutta kuntien käyttämiin tietojärjestelmiin. Voimassa olevat yleiskaavat tulisi tulkita koneluettavaan muotoon (KuntaGML tietomalli) vähintään yleiskaava-alueiden sekä kaavamääräyskohteiden osalta sekä julkaista KuntaTietoPalvelussa. Kunta voi tehdä työn itse omassa kaavoituksen tietojärjestelmäympäristössään tai tilata työn konsultilta.

*Uusien yleis- ja asemakaavojen laatiminen ja julkaiseminen koneluettavana (KuntaGML- tietomalli)*

Uudet asema- ja yleiskaavat tulisi laatia koneluettavaan muotoon (KuntaGML-tietomalli). Jos kunta tilaa kaavan konsulttityönä, kunnan tulee edellyttää kaava laadittavaksi KuntaGML-tietomallin määrittelyjä noudattaen. Kaavoituksen tarjouspyynnössä tulisi olla seuraava ehto:

” Kunnalla tulee olla oikeus käyttää, muuttaa, julkaista ja jakaa syntyvää aineistoa korvauksetta ja ilman erillistä lupaa. Kaava tulee laatia ja luovuttaa kunnalle noudattaen Kuntaliiton suosituksena julkaistua asemakaavan/yleiskaavan KuntaGML-tietomallia ja tietopalveluskeemaa, jotka on julkaistu Kuntaliiton sivuilla osoitteessa <https://api.kuntatietopalvelu.fi/gml/> [”](http://krysp.kunnat.net/krysp_linkit_30.5.2014.html.%20)